Tuoteperheajattelu

=Tuoteperheajattelu=

Teknologiayrityksen kilpailukyky riippuu sen kyvystä tuottaa kannattavasti tuotteita, jotka tyydyttävät mahdollisimman yksilöllisesti valittujen asiakassegmenttien tarpeita. Sen sijaan, että suunniteltaisiin ja tuotettaisiin jokaiselle asiakkaalle oma tuotteensa, on järkevämpää rakentaa //**tuoteperhe**//. Tuoteperheiden avulla voidaan parantaa samanaikaisesti sekä kaupallista valikoimaa, että alentaa tuotekehitys-, valmistus- ja huoltokustannuksia standardoinnin ja uudelleenkäytön avulla. Tuoteperhe koostuu teknisesti toisiinsa liittyvistä, mutta erilaistetuista tuotteista, jotka jakavat yhteisen //**tuotealustan,**// ja jotka on suunnattu palvelemaan tiettyä markkinarakojen joukkoa valitun markkinan sisällä. Jokaisella tuoteperheen jäsenellä, eli **//tuotevariantilla//** on yksilöllinen arkkitehtuuri. Tuoteperheajattelun tavoitteena on tehdä tämä arkkitehtuuri mahdollisimman yhteiseksi läpi koko tuoteperheen. Tuotealusta on kokoelma elemettenjä, jotka ovat yhteisiä kaikille tuoteperheen jäsenille. Näitä tuoteperheen jäsenten perustan muodostavia yhteisiä elementtejä kutsutaan ydinteknologioiksi. Tuotealustan pohjalta voidaan yksittäisiä tuotevariantteja muodostaa avustavien elementtien, kuten tuotekohtaisten osajärjestelmien tai komponenttien avulla.

Tuotealustan rakenteen luominen on arkkitehtuurinen päätös; suunnittelijoiden on päätettävä mitkä osat ja toiminnot ovat osana tuotealustaa ja miten ne ovat keskenään vuorovaikutuksessa. On tehtävä valinta modulaarisen tai integraalisen arkkitehtuurin väliltä. Täysin modulaarisessa arkkitehtuurissa kukin osa tai osajärjestelmä toteuttaa tiettyä toimintoa, kun taas vastaavasti integraalisessa arkkitehtuurissa yksittäinen osa toteuttaa useita toimintoja. Tuoteperheen jäsenten kesken jaettavien moduulien ja osien tulee sisältää standardoidut liitännät ja vuorovaikutukset, jotta tuotteiden erilaiset kokoonpanot olisivat mahdollisia. Tuoteperheen ja sen varianttien arkkitehtuurin suunnittelussa on otettava huomioon sekä valmistettavuuden, toimivuuden että tekninen toteutettavuuden näkökulmat.

Tuoteperheet voidaan jakaa moduuli- ja skaalapohjaisiin tyyppeihin. Moduulipohjaisilla tarkoitetaan tuoteperhettä, jossa ominaisuudet muuttuvat tuotteelta tuotteelle moduulien lisäämisellä, poistamisella ja/tai korvaamisella. Skaalapohjaisessa ominaisuudet taas muuttuvat erilaisten skaalausmuuttujien (elementtien koko, näkö tai perusratkaisu) arvojen mukaan, jolloin tuotteet jakavat saman toimintaperiaatteen, mutta toimivat eri suorituskykytasoilla. Esimerkkinä skaalattavasta elementistä ovat Black & Deckerin universaalit moottorit, joista puhutaan tässä raportissa myöhemmin.

Lisää tuoteperheajattelusta Jukka Ohvanaisen [|artikkelista].